Rallye Dakar

náhľad|Vzácna trofej pre víťaza
náhľad|Náročný terén a sprievodné vrtuľníky tvoria súčasť rely
náhľad|Terénny automobil Kamaz, ruskej výroby, jedno z najúspešnejších vozidiel súťaže. Rallye Dakar 2004.
náhľad|Trasa Rely Dakar 2012
[náhľad|Šesťnásobný víťaz rely – [Karel Loprais]]

**Rallye Dakar** alebo po slovensky **Rely Dakar/Dakarské rely** (staršie *Rallye Paris-Dakar*, po slovensky *Rely Paríž-Dakar*) sú každoročné preteky kamiónov, off-road vozidiel, štvorkoliek a motocyklov. Súťaž organizuje A.S.O. – Amaury Sport Organisation a zúčastniť sa na nej môžu profesionálni pretekári ako aj amatéri, ktorí bežne tvoria okolo 80 % účastníkov. Názov sa menil a i v súčasnosti je nepresný, keďže trasa preteku sa kvôli bezpečnosti presunula v roku 2009 z afrického na juhoamerický kontinent a od roku 2020 sa jazdí v Ázii. V posledných rokoch sa preto zaužíval názov *Rely Dakar*.

Aj keď oficiálny názov znie rely, ide skôr o vytrvalostný off-road špeciál v náročnom teréne, kde sa používajú upravené terénne automobily. Väčšina meraných úsekov vedie cez ťažký terén. V Južnej Amerike to boli prevažne prejazdy cez piesočné duny, blato, trávnaté planiny a skalné úseky, v púštnej saudskoarabskej krajine sú to najmä piesočné duny a kamenné úseky skalných oblastí. Dĺžka etáp sa pohybuje od niekoľkých desiatok do stoviek kilometrov denne. Podujatie tak vyžaduje dlhodobú prípravu a súhru celého tímu, ktorý putuje spolu s pretekármi.  

## Najúspešnejší účastníci
* Stéphane Peterhansel – 6x víťaz na motocykli, 7x na automobile
* Vladimir Čagin – 7x víťaz na kamióne
* Karel Loprais – 6x víťaz na kamióne
* Cyril Despres – 5x víťaz na motocykli
* Marc Coma – 5x víťaz na motocykli
* Cyril Neveu – 5x víťaz na motocykli
* Ari Vatanen – 4x víťaz na automobile

## Trasy
**Zoznam historických trás rely:**

* 1979 – 1980: Paríž – Dakar
* 1981 – 1988: Paríž – Alžír – Dakar
* 1989: Paríž – Tunis – Dakar
* 1990 – 1991: Paríž – Tripolis – Dakar
* 1992: Paríž – Kapské Mesto
* 1993: Paríž – Dakar
* 1994: Paríž – Dakar – Paríž
* 1995 – 1996: Granada – Dakar
* 1997: Dakar – Agadez – Dakar
* 1998: Paríž – Granada – Dakar
* 1999: Granada – Dakar
* 2000: Dakar – Káhira
* 2001: Paríž – Dakar
* 2002: Arras – Dakar
* 2003: Marseille – Šarm aš-Šajch
* 2004: Clermont-Ferrand – Dakar
* 2005: Barcelona – Dakar
* 2006 – 2007: Lisabon – Dakar
* 2008: *stornované* – preteky boli zrušené z bezpečnostných dôvodov deň pred štartom.
* 2009: Buenos Aires – Valparaíso – Buenos Aires
* 2010: Buenos Aires – Antofagasta – Buenos Aires
* 2011: Buenos Aires – Arica – Buenos Aires
* 2012: Mar del Plata – Copiapo – Lima
* 2013: Lima – Tucumán – Santiago
* 2014: Rosario – Salta – Valparaíso
* 2015: Buenos Aires – Uyuni – Buenos Aires
* 2016: Buenos Aires – Uyuni – Rosario
* 2017: Asunción – La Paz – Buenos Aires
* 2018: LimaLa PazCórdoba
* 2019: LimaArequipaLima
* 2020: DžiddaRijádAl-Kiddija
* 2021: DžiddaDžidda
* 2022: ḤaʼilDžidda
* 2023: Sea CampDammam
* 2024: Al UlaYanbu
* 2025: BišaZararah

## Víťazi

## Slováci na Rely Dakar
Okrem sporadickej účasti v triede automobilov a kamiónov sa najmä v posledných ročníkoch výraznejšie presadzujú motocyklisti. Jaroslav Katriňák skončil v roku 2007 na konečnom 9. mieste, Štefan Svitko v roku 2010 na 13. mieste a v roku 2012 na výbornom 5. mieste. V ročníku 2015 skončil Štefan Svitko na 4. a Ivan Jakeš na 8. mieste (s 2. etapovými víťazstvami). Doposiaľ najlepší výkon dosiahol v ročníku 2016 Štefan Svitko, ktorý získal 2. miesto. V ročníku 2017 štartovali opäť dvaja motocyklisti; Ivan Jakeš pre zranenie nedokončil 5. etapu, Štefan Svitko sa kvôli penalizácii (pre nedovolené tankovanie a nedodržaný limit na dojazd etapy /pre ošetrenie/) prepadol na konečné 25. miesto. Ako jedinému slovenskému zástupcovi sa nedarilo ani v roku 2018, kedy bol po ťažkom páde v 10. etape nútený odstúpiť z priebežnej 8. pozície. O rok neskôr nedokončil pre poruchu motocykla, no v nasledujúcich ročníkoch už patril medzi najlepších, keď sa pohyboval v konečnom hodnotení od 8. (2021) až po 12. miesto (2022 a 2023). V poslednom účinkovaní dokončil na celkovom 10. mieste. Pomerne pravidelne sa do súťaže zapájajú Slováci aj v medzinárodných posádkach kamiónov.

## Pozri aj
* Africa Eco Race

## Referencie

## Externé odkazy
* oficiálne stránky pretekov


Kategória:Rely
Kategória:Rely súťaže